CELEX: C2005/193/01
Language: lt
Date: 2005-08-06 00:00:00
Title: 2005 m. birželio 16 d. Teisingumo Teismo sprendimas (trečioji kolegija), Byloje C-123/02 Europos Bendrijų Komisija prieš Royal & Sun Alliance Insurance (Arbitražinė išlyga — Draudimo sutartys — Sutarties nutraukimas padidėjus apdraustai rizikai — Piktnaudžiavimas — Sutartinė atsakomybė — Nuostolių atlyginimas)

6.8.2005   
            
            
               LT
            
            
               Europos Sąjungos oficialusis leidinys
            
            
               C 193/1
            
         
      TEISINGUMO TEISMO SPRENDIMAS
   
   (trečioji kolegija)
   2005 m. birželio 16 d.
   Byloje C-123/02 Europos Bendrijų Komisija prieš Royal & Sun Alliance Insurance (1)
   
   (Arbitražinė išlyga - Draudimo sutartys - Sutarties nutraukimas padidėjus apdraustai rizikai - Piktnaudžiavimas - Sutartinė atsakomybė - Nuostolių atlyginimas)
   (2005/C 193/01)
   Proceso kalba: prancūzų
   Byloje C-123/02 dėl 2002 m. balandžio 5 d. pagal EB 238 straipsnį pareikšto ieškinio, Europos Parlamentas, atstovaujamas D. Petersheim, O. Caisou-Rousseau ir M. Ecker, prieš Royal & Sun Alliance Insurance, atstovaujamą advokačių J.-L. Fagnart ir L. Vael, Teisingumo Teismas (trečioji kolegija), kurį sudaro kolegijos pirmininkas A. Rosas ir teisėjai R. Schintgen (pranešėjas) ir K. Schiemann; generalinis advokatas P. Léger, sekretorė M. Múgica Arzamendi, vyriausioji administratorė, 2005 m. birželio 16 d. priėmė sprendimą, kurio rezoliucinėje dalyje nurodyta:
   
               1.
            
            
               Sutarčių Nr. 5.013.347 ir Nr. 1F516.071 apsaugų nutraukimas, apie kurį 2001 m. spalio 9 d. ir lapkričio 6 d.Royal & Sun Alliance Insurance pranešė Europos Parlamentui, yra piktnaudžiavimas teise nutraukti šias sutartis.
            
         
               2.
            
            
               Nurodyti Royal & Sun Alliance Insurance atlyginti Europos Parlamentui padarytą žalą dėl piktnaudžiavimo teise nutraukti sutartis Nr. 5.013.347 ir Nr. 1F516.071.
            
         
               3.
            
            
               Suma, skirta atlyginti Royal & Sun Alliance Insurance 2001 m. Europos Parlamentui padarytą žalą, turi būti apskaičiuota, pirma, 205 131,75 eurų sumą padauginus iš draudimo įmokų, kurias Royal & Sun Alliance Insurance gavo nuo visos įmokų sumos, Europos Parlamento mokamos keturiems draudėjams, tarifo ir, antra, 178 453,01 eurų sumą padauginus iš to paties draudimo įmokos tarifo ir iš trupmenos 44/46, atitinkančios prorata temporis. Iš šių dviejų sandaugų sumos reikia atimti sumą, kurią Europos Parlamentas sumokėjo ar turėjo sumokėti Royal & Sun Alliance Insurance kaip apsaugą „konfliktai darbe — teroristiniai aktai“ už Belgijoje bei Liuksemburge esantį nekilnojamąjį turtą nuo 2001 m. lapkričio 5 d. iki 2001 m. gruodžio 31 d. ir už visas apsaugas, apimančias Prancūzijoje esantį nekilnojamą turtą nuo 2001 m. lapkričio 18 d. iki 2001 m. gruodžio 31 d.
            
         
               4.
            
            
               Suma, skirta atlyginti Royal & Sun Alliance Insurance Europos Parlamentui 2002 m. padarytą žalą, turi būti apskaičiuota 389 291,73 eurų sumą padauginus iš draudimo įmokų, kurias Royal & Sun Alliance Insurance turėjo gauti nuo visos įmokų sumos, kurią Europos Parlamentas turėjo sumokėti keturiems draudėjams už apsaugas 2002 m., tarifo ir iš taip gautos sandaugos atimti sumą, kurią ši institucija turėjo sumokėti Royal & Sun Alliance Insurance už Prancūzijoje esančio nekilnojamo turto apsaugą nuo bet kokios materialinės žalos 2002 metais.
            
         
               5.
            
            
               
                  Royal & Sun Alliance Insurance Europos Parlamentui mokamoms sumoms nuo 2002 m. balandžio 4 d. turi būti priskaičiuojamos teisės aktų nustatytos palūkanos.
            
         
               6.
            
            
               Priteisti iš Royal & Sun Alliance Insurance bylinėjimosi išlaidas.
            
         
      (1)  OL C 144, 2002 6 15.